open-index/open-wikipedia-markdown huggingface dataset:
Τραπάνι Κάλτσιο

Η **Τραπάνι Κάλτσιο** είναι μια ιταλική ποδοσφαιρική ομάδα από την πόλη Τραπάνι. Αγωνίζεται στη Σέριε Β. Ιδρύθηκε το 1905. Έδρα της ομάδας είναι το Στάδιο Πολισπορτίβο Προβιντσάλε χωρητικότητας 6.776 θεατών. Έχει κατακτήσει 1 πρωτάθλημα Σέριε C2 (1993-94) και 2 πρωταθλήματα Σέριε D (1971–72, 1984–85).

## Εξωτερικοί σύνδεσμοι

* Επίσημη ιστοσελίδα

Κατηγορία:Ποδοσφαιρικές ομάδες Ιταλίας
Κατηγορία:Ιδρύσεις ποδοσφαιρικών ομάδων το 1905
Σαβόνα ΦΜΚ

Η **Σαβόνα ΦΜΚ** είναι μια ιταλική ποδοσφαιρική ομάδα από τη Σαβόνα, Λιγουρία. Ιδρύθηκε το 1907. Έδρα της ομάδας είναι το Valerio Bacigalupo χωρητικότητας 4000 θεατών. Συμμετέχει στη Lega Pro. Μετράει δύο συμμετοχές στη Σέριε Α τη δεκαετία του 1920 και αρκετές συμμετοχές στη Σέριε Β (τελευταία φορά την περίοδο 1966-67).

## Εξωτερικοί σύνδεσμοι
* Επίσημη ιστοσελίδα  

Κατηγορία:Ποδοσφαιρικές ομάδες Ιταλίας
Κατηγορία:Ιδρύσεις ποδοσφαιρικών ομάδων το 1907
Νικόλαος Καρμίρης

Ο **Νικόλαος Ι. Καρμίρης** (1930 - 31 Δεκεμβρίου 1977) ήταν Έλληνας θεολόγος, ιστορικός και φιλόλογος. Υπηρέτησε ως υπουργός των υπηρεσιακών κυβερνήσεων του Ιωάννη Παρασκευόπουλου. Πατέρας του ήταν ο διακεκριμένος θεολόγος Ιωάννης Καρμίρης.

## Βιογραφία
Γεννήθηκε το 1930 στη Λαμία και ήταν γιος του ακαδημαϊκού καθηγητή Ηθικής και Ιστορίας των Δογμάτων Ιωάννη Καρμίρη. Φοίτησε αρχικά στη Φιλοσοφική Σχολή του Πανεπιστημίου Αθηνών και στη συνέχεια πραγματοποίησε μεταπτυχιακές σπουδές στη Σορβόνη με αντικείμενα σπουδών την κλασική φιλολογία και την αρχαία Ιστορία. Ταυτόχρονα σπούδασε θεολογία στο ρωσικό Ινστιτούτο *Άγιος Σέργιος* του Παρισιού. Έπειτα συνέχισε τις μεταπτυχιακές του σπουδές στη Χαϊδελβέργη και τη Φρανκφούρτη, ενώ το 1958 αναγορεύτηκε διδάκτορας της Φιλοσοφικής Σχολής του Πανεπιστημίου Αθηνών. Το 1965 εκλέχτηκε σε αυτήν τη Σχολή υφηγητής στην έδρα της αρχαίας Ιστορίας και το επόμενο έτος εκλέχτηκε τακτικός καθηγητής στη Θεολογική Σχολή του Αριστοτελείου Πανεπιστημίου όπου δίδασκε το μάθημα του πρωτοχριστιανικού πνευματικού βίου. Το 1969 μετακλήθηκε στο πανεπιστήμιο Αθηνών και κατέλαβε, με ευρεία αποδοχή, την κενή έδρα της Αρχαίας Ιστορίας. Η ερευνητική του δραστηριότητα επικεντρώθηκε στην εξωτερική πολιτική της αρχαίας Αθηναϊκής Δημοκρατίας. 

Μετά τη Μεταπολίτευση κατηγορήθηκε για συνεργασία με το δικτατορικό καθεστώς της 21ης Απριλίου και έπειτα από απόφαση του Ειδικού Δικαστηρίου τέθηκε σε αργία 18 μηνών, γεγονός που επηρέασε αρνητικά την ψυχολογία του. Επανήλθε στα καθήκοντά του μετά τη λήξη της ποινής του, απεβίωσε όμως μετά από σύντομο χρονικό διάστημα.

## Πολιτικά αξιώματα
Κατά τη δεκαετία του 1960, ο Καρμίρης συμμετείχε δύο φορές σε υπηρεσιακές κυβερνήσεις, και τις δύο υπό τον Ιωάννη Παρασκευόπουλο. Συγκεκριμένα, ανέλαβε υφυπουργός Γεωργίας στην υπηρεσιακή κυβέρνηση Παρασκευόπουλου από τις 3 Σεπτεμβρίου ως τις 28 Σεπτεμβρίου 1963 ενώ από τις 22 Δεκεμβρίου 1966 ως τις 3 Απριλίου του 1967, συμμετείχε στην υπηρεσιακή κυβέρνηση ως υπουργός παρά τη Προεδρία της Κυβερνήσεως.

## Παραπομπές


Κατηγορία:Έλληνες υπουργοί Εργασίας
Κατηγορία:Έλληνες υφυπουργοί Γεωργίας
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες υπουργοί παρά τω Πρωθυπουργώ
Κατηγορία:Έλληνες ιστορικοί του 20ού αιώνα
Λιβανικές Δυνάμεις

Οι **Λιβανικές Δυνάμεις** (αραβικά: حزب الكتائب اللبنانية, γαλλικά: *Forces libanaises*, FL) είναι πολιτικό κόμμα του Λιβάνου και πρώην χριστιανική πολιτοφυλακή κατά τη διάρκεια του εμφυλίου πολέμου του Λιβάνου.

Οι Λιβανικές Δυνάμεις δημιουργήθηκαν αρχικά το 1976, ως οργάνωση για τον συντονισμό όλων των ακροδεξιών παραστρατιωτικών ομάδων του Λιβανικού Μετώπου, που αποτελούταν κυρίως από το κόμμα Καταέμπ. Μετά τη δολοφονία του Μπασίρ Τζεμαγιέλ, ορισμένες εξεγέρσεις οδήγησαν τον Σαμίρ Γκέγκα στην ανάληψη και διάλυση του Λιβανικού Μετώπου. Αργότερα εξελίχθηκε ως ξεχωριστή οργάνωση στις αρχές του 1990.

Η οργάνωση αυτή ιδρύθηκε από τους Μπασίρ Τζεμαγιέλ, Καμίλ Σαμούν, και άλλους ηγέτες του κόμματος κατά τη διάρκεια του εμφυλίου πολέμου του Λιβάνου. Ήταν αρχικά μια συσπείρωση των διαφόρων ακροδεξιών παραστρατιωτικών ομάδων, ενώ τέθηκε υπό τον έλεγχο ενός συμβουλίου που αποτελούταν από διάφορους εκπροσώπους κομμάτων. Οι Ρυθμιστικές Δυνάμεις Καταέμπ κατείχαν το μεγαλύτερο τμήμα πολεμιστών και η Καταέμπ είχε το μεγαλύτερο μερίδιο στο συμβούλιο. Παρά την αρχική δημιουργία τους από παραστρατιωτικές ομάδες, οι Λιβανικές Δυνάμεις δέχονταν νέα μέλη χωρίς συγκεκριμένη υποταγή στο κόμμα.

Το κίνημα πολέμισε ως η κύρια λιβανική αντίσταση, εντός του κυριαρχούμενου από χριστιανούς Λιβανικού Μετώπου. Κατά τη διάρκεια του εμφυλίου πολέμου, οι LF αντιμετώπισαν διαφορετικούς εχθρούς σε διαφορετικές χρονικές περιόδους: την Οργάνωση για την Απελευθέρωση της Παλαιστίνης, το LNM, το LNRF, τον Συριακό Στρατό, το PSP των Δρούζων στο Σουφ και τον Λιβανικό Στρατό, πιστό στον στρατηγό Μισέλ Αούν.

Στα μέσα της δεκαετίας του 1980, οι πολιτικές τριβές στο εσωτερικό του Λιβανικού Μετώπου οδήγησαν σε αυξανόμενη απόσταση μεταξύ των μαχητών του Καταέμπ και των υπόλοιπων Λιβανικών Δυνάμεων. Στο τέλος οι Λιβανικές Δυνάμεις και το Καταέμπ έγιναν δύο ξεχωριστές δυνάμεις στο εσωτερικό του Λιβανικού Μετώπου.

Μετά το τέλος του εμφυλίου, ο Σαμίρ Γκέγκα δημιούργησε το κόμμα «Λιβανικές Δυνάμεις». Το 1994, ενώ ο Λίβανος ήταν υπό συριακή κατοχή, το κόμμα είχε απαγορευτεί, ο Γκέγκα φυλακίστηκε και οι δραστηριότητες των μαχητών κατεστάλησαν από τις υπηρεσίες του Λιβάνου. Οι Λιβανικές Δυνάμεις επέστρεψαν ως πολιτική δύναμη μετά την Επανάσταση του Κέδρου, στις αρχές του 2005, η οποία οδήγησε σε απόσυρση των συριακών στρατευμάτων από τον Λίβανο. Λίγο μετά, ο Γκέγκα απελευθερώθηκε από τη φυλακή και συνέχισε να ηγείται του κόμματός του.

## Παραπομπές


## Εξωτερικοί σύνδεσμοι
* 
* Ανεπίσημη ιστοσελίδα

Κατηγορία:Πολιτικά κόμματα του Λιβάνου
Κατηγορία:Εμφύλιος Πόλεμος του Λιβάνου
Ραδιοτηλέφωνο

[thumb|Σύγκριση ενός [Ραδιοερασιτεχνισμός|ερασιτεχνικού ραδιοτηλεφώνου, ενός Κινητού τηλεφώνου και ενός κουτιού σπίρτα.]]
Ένα **ραδιοτηλέφωνο** είναι ένα σύστημα επικοινωνιών για τη μετάδοση της ομιλίας μέσω ραδιοσημάτων. Τα ραδιοτηλεφωνικά συστήματα δεν είναι κατ΄ανάγκη διασυνδεδεμένα με το δημόσιο επίγειο τηλεφωνικό δίκτυο. «Ραδιοτηλεφωνία», δηλαδή, σημαίνει μετάδοση τηλεφωνίας από ραδιοσυχνότητες. Η ραδιοτηλεφωνία είναι ο παραδοσιακός τρόπος επικοινωνίας πλοίων και δεν πρέπει να συγχέεται με τη ραδιοτηλεγραφία, όπου πρόκειται για επικοινωνία μέσω μηνυμάτων για μεγάλες αποστάσεις.

## Λειτουργία
Ένα τυπικό σταθερό τηλέφωνο επιτρέπει και στους δύο χρήστες του να μιλούν και να ακούνε ταυτόχρονα, καθώς οι χρήστες του συστήματος χρησιμοποιούν δύο ανοιχτά κανάλια επικοινωνίας μεταξύ τους. Σε ένα σύστημα ραδιοτηλεφωνίας, αυτή η μορφή λειτουργίας, γνωστή ως πλήρως-ντούπλεξ, απαιτεί ένα σύστημα ραδιοσημάτων να μεταδίδει και να λαμβάνει ταυτόχρονα σε δύο ξεχωριστά κανάλια, τα οποία καταλαμβάνουν ένα εύρος ζώνης και παρουσιάζουν ορισμένες τεχνικές προκλήσεις. Είναι, ωστόσο, η πιο άνετη μέθοδος φωνητικής επικοινωνίας για τους χρήστες, η οποία χρησιμοποιείται σήμερα στα κινητά τηλέφωνα και χρησιμοποιούνταν παλαιότερα στη Βελτιωμένη Υπηρεσία Κινητής Τηλεφωνίας.

Η πιο κοινή μέθοδος λειτουργίας των ραδιοτηλεφώνων είναι η μερικώς-ντούπλεξ λειτουργία, η οποία επιτρέπει στο ένα άτομο να μιλάει και στο άλλο να ακούει εναλλάξ. Εάν χρησιμοποιείται ένα κανάλι τότε και οι δύο πομποί εκπέμπουν σε αυτό. Ένας ωτακουστής ο οποίος είναι συντονισμένος στο ίδιο κανάλι θα ακούει και τις δύο πλευρές της συζήτησης. Όταν χρησιμοποιείται διπλή συχνότητα (δύο κανάλια εργασίας) τότε η επικοινωνία χωρίζεται σε δύο ξεχωριστά κανάλια, από τα οποία μόνο ένα χρησιμοποιείται για τη μετάδοση του ήχου κάθε φορά. Οι τελικοί χρήστες θα έχουν την ίδια εμπειρία σαν να χρησιμοποιούν μία μονή συχνότητα, όμως ένας ωτακουστής με ένα δέκτη θα ακούσει μόνο τη μία πλευρά της συνομιλίας.

Ο χρήστης, όταν επιθυμεί να μιλήσει, πιέζει ένα ειδικό διακόπτη στον πομπό, ο οποίος ονομάζεται PTT (από το *Push-to-talk*). Ο διακόπτης αυτός συνήθως βρίσκεται στην πλευρά του μικροφώνου ή σε άλλη εμφανή θέση. Οι χρήστες μπορούν να χρησιμοποιούν ειδικές λέξεις, όπως το όβερ (*over*) για να επισημάνουν το τέλος της μετάδοσής τους.

## Παραπομπές


Κατηγορία:Κινητή τηλεφωνία
Κουρουκλάτα

Τα **Κουρουκλάτα** είναι οικισμός της Κεφαλονιάς. Διοικητικά ανήκει στον Δήμο Αργοστολίου. Σύμφωνα με την απογραφή του 2011, έχει 76 κατοίκους. Το χωριό είναι ορεινό, πολύ πλούσιο σε πράσινο και με θέα προς τον κόλπο του Αργοστολίου και το Ληξούρι. Λόγω της θέσεώς του αυτής του έχει αποδοθεί και ο τίτλος "το μπαλκόνι της Κεφαλονιάς".

## Πληθυσμός

## Ιστορικά στοιχεία
Σύμφωνα με τον Κεφαλονίτη ιστορικό  Ηλία Τσιτσέλη τα Κουρουκλάτα πήραν την ονομασία τους από τον Βενέδικτο Κουρούκλη, που καταγόταν από την Ήπειρο. Ο ίδιος βεβαιώνει ότι *"τα αρχαία έγγραφα και το οικόσημο της οικογενείας Κουρούκλη βρίσκεται στο Ληξούρι υπό την κατοχή του Άγγελου Κουρούκλη"*.  Αυτό βέβαια σημαίνει ότι τα είδε ο ίδιος στις αρχές του περασμένου αιώνα όποτε έγραψε και τα "Κεφαλληνιακά Σύμμικτα".

Δίνει δε και την πληροφορία ότι η οικογένεια Κουρούκλη ήταν προνομιούχος κατά την διάρκεια της δυναστείας των Τόκων (1357-1479).

Δηλαδή οι Κουρούκληδες (Κουρουκλάδες, η σύγχρονη ονομασία των κατοίκων του χωριού), ήταν γαλαζοαίματοι. Γράφει δε ο Ηλίας Τσιτσέλης : *"το 1454 ο Λεονάρδος ο Β' ο Τόκος απονέμει δίπλωμα στον ευγενή και αυλικό του, οπότε και δωρήθηκαν κτήματα και κατοικίες στον οίκο (των Τόκων) στην Κεφαλονιά. Ίσως δε το χωρίον Κουρουκλάτα να ήταν τιμαριό του"*. Από τον πρώτο οικιστή τους πιθανόν να έλαβε το χωριό τ'  όνομά του. Αυτή είναι μια εκδοχή η όποια ενισχύεται κι  απ' το γεγονός ότι πολλά ομηρικά τοπωνυμία της Κεφαλονιάς και πανάρχαιες ονομασίες αναφέρονται στο "πρακτικό της λατινικής εκκλησιάς της Κεφαλληνίας" του 1264 στην όποια όμως δεν αναφέρεται οικισμός με το όνομα Κουρουκλάτα αλ' ούτε και περιουσία εγγραμμένη σ' αυτήν την περιοχή. Πιθανότατα μέχρι το 1454 θα ήταν ακατοίκητα όπως κι άλλες πετρώδεις κι άνυδρες περιοχές του νησιού.

Όπως αναφέρει ο λαογράφος της Κεφαλονιάς Ευάγγελος Καρούσος: *"τα περισσότερα χωριά που βρίσκονται σε πετρώδεις άγονες και άνυδρες περιοχές είναι νεότερα, κυρίως τα ορεινά. Πρώτα κατασκευάστηκαν υδατοδεξαμενές και μετά ήρθαν οι κάτοικοι κι έκτισαν κατοικίες"* .

Η εκκλησία του χωριού (Άγιος Ιωάννης ο Χρυσόστομος) είχε καταστραφεί με τους σεισμούς της 15ης Αυγ. 1953 και ξανακτίστηκε στο ίδιο σημείο, Στο κέντρο της εκκλησίας βρίσκεται μια εικόνα της Παναγίας της Βρεφοκρατούσας η οποία ονομάζεται "Παναγία η Θεματισιάνα" ή "Δαμασκηνή" ή "Σμπαρού". Κατά τον δεύτερο μεγάλο σεισμό στην Κεφαλονιά στις 3 Φεβ. 2014 (μετασεισμός) το άνω μέρος του κωδωνοστασίου έλαβε κλίση περίπου 40 μοίρες και αργότερα αφαιρέθηκε με σκοπό την αντικατάστασή /ανακατασκευή  του.

## Παραπομπές




Κατηγορία:Δήμος Κεφαλονιάς
Κατηγορία:Χωριά της περιφερειακής ενότητας Κεφαλληνίας
Διπολική ροπή δεσμού

Η **διπολική ροπή δεσμού** χρησιμοποιεί την ιδέα της ηλεκτρικής διπολικής ροπής για να μετρήσει την χημική πολικότητα ενός χημικού δεσμού μέσα σε ένα μόριο. Συμβαίνει όποτε υπάρχει ένας διαχωρισμός θετικών και αρνητικών φορτίων. Το bond dipole μ δίνεται από:

:\mu = \delta \, d.

Το δίπολο δεσμού προτυποποιείται ως +δ &mdash; δ- με μια απόσταση *d* μεταξύ των μερικών φορτίων +δ και δ-. Είναι ένα διάνυσμα, παράλληλο προς τον άξονα των δεσμών, που δείχνει από το συν στο πλην , όπως είναι συμβατικά για διανύσματα ηλεκτρικής διπολικής ροπής. (Μερικοί χημικοί σχεδιάζουν το διάνυσμα να δείχνει από το συν στο πλην, αλλά μόνο σε περιπτώσεις όπου η κατεύθυνση δεν είναι σημαντική.) Αυτό το διάνυσμα μπορεί να ερμηνευτεί φυσικά ως η κίνηση που υφίστανται από τα ηλεκτρόνια όταν τα δύο άτομα τοποθετούνται σε απόσταση *d* μεταξύ τους και τους επιτρέπεται να αλληλεπιδράσουν, τότε τα ηλεκτρόνια θα μετακινηθούν από τις θέσεις ελεύθερης κατάστασης τους σε πιο εντοπισμένες γύρω από το πιο ηλεκτραρνητικό άτομο.

Η μονάδα SI για την ηλεκτρική διπολική ροπή είναι coulomb-meter. Αυτή είναι υπερβολικά μεγάλη για να είναι πρακτική στη μοριακή κλίμακα.  
Οι διπολικές ροπές δεσμού μετρώνται συνήθως σε debye, που συμβολίζονται με D και λαμβάνονται μετρώντας το φορτίο \delta σε μονάδες του 10−10 statcoulomb και η απόσταση *d* σε Ώνγκστρεμ. Σημειώστε ότι
10−10 statcoulomb είναι 0,208 μονάδες στοιχειώδους φορτίου, έτσι 1,0 debye προέρχεται από ένα ηλεκτρόνιο και ένα πρωτόνιο που απέχουν 0,208 Angstrom.
Ένας άλλος χρήσιμος συντελεστής μετατροπής είναι 1&nbsp;C&nbsp;m&nbsp;=&nbsp;2,9979&nbsp;D.

Για διατομικά μόρια υπάρχει μόνο ένας (απλός ή πολλαπλός) δεσμός , έτσι ώστε η διπολική ροπή δεσμού να είναι η μοριακή διπολική ροπή, με τυπικές τιμές στην περιοχή των 0 έως 11&nbsp;D.  Στο ένα άκρο, ένα συμμετρικό μόριο όπως το χλώριο, , έχει μηδενική διπολική ροπή, ενώ κοντά στο άλλο άκρο, η αέρια φάση του βρωμιούχου καλίου, KBr, που είναι εξόχως ιονικό, έχει μια διπολική ροπή των 10.5&nbsp;D.

Για πολυατομικά μόρια υπάρχουν περισσότεροι από έναν δεσμό και η συνολική  μοριακή διπολική ροπή μπορεί να προσεγγιστεί ως το διανυσματικό άθροισμα των μεμονωμένων διπολικών ροπών των δεσμών. Συχνά τα δίπολα δεσμού λαμβάνονται με την αντίστροφη διεργασία: ένα γνωστό συνολικό δίπολο ενός μορίου μπορεί να αποσυντεθεί σε δίπολα δεσμού. Αυτό γίνεται για να μεταφερθούν οι διπολικές ροπές δεσμού στα μόρια που έχουν τους ίδιους δεσμούς, αλλά για τα οποία η συνολική διπολική ροπή δεν είναι ακόμα γνωστή. Το διανυσματικό άθροισμα των μεταφερόμενων διπόλων δεσμού δίνει μια εκτίμηση για το συνολικό (άγνωστο) δίπολο του μορίου.

Το δίπολο δεσμού είναι δύο άτομα σε έναν δεσμό, τέτοια ώστε η ηλεκτραρνητικότητα του ενός ατόμου να προκαλεί μεταφορά ηλεκτρονίων προς το άλλο, προκαλώντας ένα μερικό αρνητικό φορτίο. Υπάρχει συνεπώς μια διαφορά στην πολικότητα κατά μήκος του δεσμού, που προκαλεί μια διπολική ροπή.

## Παραπομπές


Κατηγορία:Χημικός δεσμός
Κατηγορία:Χημικές ιδιότητες
Ναός της Σάντα Ενγκράσια

Ο **Ναός της Σάντα Ενγκράσια** (πορτογαλικά: *Igreja de Santa Engrácia*) είναι ένα μνημείο του 17ου αιώνα που βρίσκεται στη συνοικία Αλφάμα, στη Λισαβόνα. Στις αρχές του 20ου αιώνα ο ναός μετατράπηκε στο **Εθνικό Πάνθεον** (**Panteão Nacional**), όπου υπάρχουν τάφοι και κενοτάφια προσωπικοτήτων της Πορτογαλίας.

Ο Ναός της Σάντα Ενγκράσια άρχισε να κατασκευάζεται το 1681. Στο ίδιο σημείο υπήρχαν παλαιότερα άλλοι ναοί αφιερωμένοι στην ίδια αγία. Η πρώτη εκκλησία είχε χτιστεί με χρήματα που είχε δώσει η πριγκίπισσα Μαρία, κόρη του βασιλιά Εμμανουήλ του Α’, γύρω στο 1568. 

Τα σχέδια του ναού του 1681 έγιναν από τον João Antunes, αρχιτέκτονα της βασιλικής αυλής και έναν από τους πιο σημαντικούς μπαρόκ αρχιτέκτονες της Πορτογαλίας. Ο ναός έχει σταυροειδή κάτοψη με έναν τετράγωνο πύργο σε κάθε γωνία του. Το πάτωμα και οι τοίχοι του είναι διακοσμημένοι με πολύχρωμα μοτίβα από μάρμαρο. Οι εργασίες κατασκευής του ναού συνεχίστηκαν μέχρι το θάνατο του Antunes το 1712. Ο βασιλιάς Ιωάννης ο Ε’ δεν ενδιαφέρθηκε για τη συνέχιση των εργασιών, έχοντας εστιάσει το ενδιαφέρον του στο Μοναστήρι της Μάφρα. Ο ναός της Σάντα Ενγκράσια παρέμεινε ημιτελής μέχρι τον 20ο αιώνα, με αποτέλεσμα στα πορτογαλικά η έκφραση *Obras de Santa Engrácia* (*Οι εργασίες της Αγίας Εγκράσια*) να χρησιμοποιείται για εργασίες που για χρόνια παραμένουν ημιτελείς. Τελικά, και αφού προστέθηκε ο θόλος, ο ναός εγκαινιάστηκε το 1966.

Το 1916, κατά τη διάρκεια της Πρώτης Πορτογαλικής Δημοκρατίας, ο Ναός της Σάντα Ενγκράσια μετατράπηκε στο "Εθνικό Πάνθεον", όπου είναι θαμμένοι: οι Πρόεδροι της Δημοκρατίας Μανουέλ ντε Αρριάγκα (Manuel de Arriaga), Τεόφιλο Μπράγκα (Teófilo Braga), Σιντόνιο Πάις (Sidónio Pais) και Όσκαρ Καρμόνα (Óscar Carmona). Επίσης οι συγγραφείς João de Deus, Αλμέιντα Γκαρέττ (Almeida Garrett), Guerra Junqueiro, Ακιλίνο Ριμπέιρο (Aquilino Ribeiro), Sophia de Mello Breyner Andresen, καθώς και η τραγουδίστρια των φάντος Αμάλια Ροντρίγκες (Amália Rodrigues). Τέλος, υπάρχουν και τα κενοτάφια των Λουίς ντε Καμόες (Luís de Camões), Πέδρο Άλβαρες Καμπράλ (Pedro Álvares Cabral), Afonso de Albuquerque, Nuno Álvares Pereira, του Βάσκο ντε Γκάμα και του Ερρίκου του Θαλασσοπόρου.

## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στη Λισαβόνα
3D Pinball for Windows - Space Cadet

thumb|right|300px

Το ***3D Pinball for Windows*** ήταν βιντεοπαιχνίδι φλίπερ της Microsoft. Κυκλοφόρησε το 1995 από την Cinematronics. Αρχικά περιλαμβανόταν στα Windows 95 Plus! και αργότερα στα Windows NT 4.0, στα Windows 2000, στα Windows Me και στα Windows XP. Από τα Windows Vista και μετά, το παιχνίδι δεν είναι πλέον διαθέσιμο λόγω πολλών προβλημάτων που υπήρχαν στην x64 έκδοση των Windows XP. Στα Windows 98 το CD εγκατάστασής του περιείχε οδηγίες για την εγκατάσταση του παιχνιδιού, το οποίο ήταν εν μέρει λάθος, με την Microsoft να είχε κυκλοφορήσει ένα ενημερωμένο άρθρο των οδηγιών. Η κανονική έκδοση του παιχνιδιού αυτού είναι το τραπέζι Space Cadet του παιχνιδιού *[[Full Tilt! Pinball]]*.
left|100px
Η εμφάνιση και αίσθηση του *Full Tilt! Pinball* και *3D Pinball* είναι παρόμοιες, με λίγες εξαιρέσεις. Το τελευταίο περιλαμβάνει μόνο τον πίνακα *Space Cadet* και η οθόνη ανάλυσης είναι μόνο 640x480, σε σύγκριση με το πρώτο που υποστηρίζει τρεις διαφορετικές αναλύσεις έως και 1024×768. Η εικόνα από την πλευρά της είναι μια δισδιάστατη εικόνα σε αντίθεση με προ-rendered 3D. Οι λέξεις *Maxis* και *Cinematronics* έχουν αλλάξει χρώμα από κίτρινο σε σκούρο κόκκινο, που τα καθιστά πιο δύσκολα στην όραση. Η μουσική δεν είναι ενεργοποιημένη από προεπιλογή και έχει λιγότερα soundtracks από το πρωτότυπο παιχνίδι.

## Παραπομπές


Κατηγορία:Παιχνίδια της Microsoft
Κατηγορία:Βιντεοπαιχνίδια pinball
Metal Magic

Το **Metal Magic** είναι το πρώτο στούντιο άλμπουμ του αμερικάνικου heavy metal συγκροτήματος Pantera, το οποίο κυκλοφόρησε στις 10 Ιουνίου 1983 μέσω της δισκογραφικής εταιρίας "Metal Magic".

Ο ήχος του δίσκου κατευθυνόταν προς το glam metal, επηρεασμένος από συγκροτήματα όπως οι Kiss και οι Van Halen. Για την προώθηση του, το συγκρότημα εμφανίζονταν ζωντανά ανοίγοντας τις εμφανίσεις των Stryper, Dokken και Quiet Riot.

Το άλμπουμ ηχογραφήθηκε στα "Pantego Studios" με παραγωγό τον Τζέρι Άμποτ, πατέρα των Diamond Darrell και Vinnie Paul.

Οι κριτικές για το άλμπουμ υπήρξαν αρνητικές, αφού το "Allmusic" του έδωσε 1,5 / 5 αστέρια, το "Sputnik Music" μέσο όρο βαθμολογιών 1,7 / 5 και το "Metal Archives" 57%.

Επίσης, το εξώφυλλο του άλμπουμ χαρακτηρίστηκε ως ένα από τα χειρότερα όλων των εποχών, με το "Music Radar" να το κατατάσσει 15ο στην λίστα με τα "20 χειρότερα εξώφυλλα όλων των εποχών".

## Λίστα Τραγουδιών
1. **Ride My Rocket** *(Glaze, Darrell, Rex Rocker, Vinnie Paul)* - 4:55
2. **I'll Be Alright** *(Glaze, Darrell, Rex Rocker, Vinnie Paul)* - 3:13
3. **Tell Me If You Want It** *(Glaze, Darrell, Rex Rocker, Vinnie Paul)* - 3:44
4. **Latest Lover** *(Glaze, Darrell, Rex Rocker, Vinnie Paul)* - 2:54
5. **Biggest Part of Me** *(Glaze, Darrell, Rex Rocker, Vinnie Paul)* - 4:49
6. **Metal Magic** *(Scott Gigney)* - 4:19
7. **Widowmaker** *(Glaze, Darrell, Rex Rocker, Vinnie Paul)* - 3:03
8. **Nothin' On (But the Radio)** *(Glaze, Darrell, Rex Rocker, Vinnie Paul)* - 3:30
9. **Sad Lover** *(Glaze, Darrell, Rex Rocker, Vinnie Paul)* - 3:27
10. **Rock Out!** *(Glaze, Darrell, Rex Rocker, Vinnie Paul)* - 5:45

## Μέλη των Pantera
Οι μουσικοί οι οποίοι ηχογράφησαν το "*Metal Magic*" ήταν οι εξής:
* **Terry Glaze** - φωνητικά
* **[[Dimebag Darrell|Diamond Darrell]]** - κιθάρα
* **[[Ρεξ Μπράουν|Rex Rocker]]** - μπάσο
* **[[Βίνι Πολ|Vinnie Paul]]** - τύμπανα

## Παραπομπές


## Πηγές
* Metal Magic - Pantera | Songs, Reviews, Credits, Awards | AllMusic
* Pantera - Metal Magic (album review) | Sputnikmusic
* Pantera - Metal Magic - Encyclopaedia Metallum: The Metal Archives

Κατηγορία:Δισκογραφία των Pantera
Κατηγορία:Άλμπουμ του 1983
Counterparts

Το **Counterparts** είναι το 15ο στούντιο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 19 Οκτωβρίου του 1993 μέσω της δισκογραφικής εταιρίας "Anthem Records" στον Καναδά και μέσω της "Atlantic" στον υπόλοιπο κόσμο.

Αυτός ήταν ο δίσκος του συγκροτήματος που έφθασε πιο ψηλά στα τσαρτ του Billboard από οποιοδήποτε άλλο άλμπουμ των Rush, καταλαμβάνοντας την δεύτερη θέση, κάτι που πέτυχε αργότερα και το "*[[Clockwork Angels]]*". Έχει βραβευθεί ως χρυσός στις Ηνωμένες Πολιτείες και πλατινένιος στον Καναδά, όπου έφθασε ως το # 6, συνοδευόμενος από το Top-20 σινγκλ "*Nobody's Hero*", όπως και από τα λιγότερο επιτυχημένα "*Cold Fire*" και "*Stick It Out*".

Ο ήχος του συγκροτήματος παρουσίασε μία μετάβαση από το synth-rock της δεκαετίας του '80 σε μία πιο κλασική hard και progressive rock κατεύθυνση, βασισμένη στην κιθάρα του Άλεξ Λάιφσον.

Οι κριτικές για το "*Counterparts*" υπήρξαν θετικές, με το "Allmusic" να του δίνει 3,5 / 5 αστέρια, το "Sputnik Music" 3,7 / 5 και το "Metal Archives" 80%.

## Λίστα Τραγουδιών
1. **Animate** *(Lee, Lifeson, Peart)* - 6:04
2. **Stick It Out** *(Lee, Lifeson, Peart)* - 4:30
3. **Cut to the Chase** *(Lee, Lifeson, Peart)* - 4:48
4. **Nobody's Hero** *(Lee, Lifeson, Peart)* - 4:55
5. **Between Sun & Moon** *(Lee, Lifeson, Peart, Dubois)* - 4:37
6. **Alien Shore** *(Lee, Lifeson, Peart)* - 5:47
7. **The Speed of Love** *(Lee, Lifeson, Peart)* - 5:02
8. **Double Agent** *(Lee, Lifeson, Peart)* - 4:52
9. **Leave That Thing Alone** *(Lee, Lifeson, Peart)* - 4:05
10. **Cold Fire** *(Lee, Lifeson, Peart)* - 4:27
11. **Everyday Glory** *(Lee, Lifeson, Peart)* - 5:11

## Θέσεις τσαρτ

## Βραβεία
***Counterparts*** *(άλμπουμ)*
Ηνωμένες Πολιτείες (*RIAA Certification*): Χρυσός 
Καναδάς (*CRIA Certification*): Πλατινένιος 

## Μέλη των Rush
Οι μουσικοί οι οποίοι ηχογράφησαν το "*Counterparts*" ήταν οι εξής:
* **[[Τζέντι Λι]]** - φωνητικά, μπάσο, πλήκτρα, συνθεσάιζερ
* **[[Άλεξ Λάιφσον]]** - ηλεκτρική και ακουστική κιθάρα
* **[[Νιλ Πιρτ]]** - τύμπανα, κρουστά

;*Γκεστ συμμετοχές*
* **Μάικ Κέιμεν** - μουσική διεύθυνση
* **Τζον Γουέμπστερ** - πλήκτρα

## Παραπομπές


## Πηγές
* Counterparts - Rush | Songs, Reviews, Credits, Awards | AllMusic
* Rush - Counterparts (album review) | Sputnikmusic
* Rush - Counterparts - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 1993
Βασιλική Λασιθίου

Η **Βασιλική** είναι χωριό στην Κοινότητα Παχείας Άμμου του Δήμου Ιεράπετρας και της τέως Επαρχίας Ιεράπετρας στο Νομό Λασιθίου. Βρίσκεται στο βόρειο τμήμα του ισθμού της Ιεράπετρας και απέχει 2,5 χιλιόμετρα από την Παχεία Άμμο και 11 χιλιόμετρα από την Ιεράπετρα.

## Μινωικός οικισμός
thumb|250px|left|Άποψη του αρχαιολογικού χώρου Βασιλικής.
Στο λόφο Καστέλλι, 400 μέτρα νοτιοανατολικά από το χωριό, αποκαλύφθηκε μινωικός οικισμός ο οποίος χρονολογείται από την πρωτομινωική ΙΙ εποχή (2600-2300 π.Χ.) μέχρι την υστερομινωική Ι εποχή (1550 π.Χ.). Στην ακμή του οικισμού συνέβαλε η γεωγραφική θέση του στον ισθμό της Ιεράπετρας και η εύφορη πεδιάδα που τον περιβάλλει. Σε μικρή απόσταση βρίσκεται ο μινωικός οικισμός Γουρνιά. Υπάρχουν ίχνη κατοίκησης του λόφου κατά τους Ρωμαϊκούς χρόνους.

Η πρώτη ανασκαφή έρευνα του οικισμού ήταν της Αμερικανής αρχαιολόγου Χάριετ Μπόιντ και στη συνέχεια του Αμερικανού αρχαιολόγου Ρίτσαρντ Σίγκερ την περίοδο 1904-1906. Η συστηματική ανασκαφή του χώρου συνεχίστηκε το 1970 από τον Αντώνη Ζώη, για λογαριασμό της Ελληνικής Αρχαιολογικής Εταιρείας, όταν πραγματοποιήθηκε καθαρισμός και στρωματογραφική έρευνα της παλαιότερης ανασκαφής, και ανακαλύφθηκαν γραπτά αγγεία μεγάλου ενδιαφέροντος στο υλικό της προηγούμενης ανασκαφής. Επίσης, διαπιστώθηκε η ύπαρξη μυκηναϊκής οχύρωσης και υδατογέφυρας, ίσως της παλαιοχριστιανικής εποχής.

Από αυτόν τον αρχαιολογικό τόπο προέρχονται τα περισσότερα από τα πρωτομινωικά αγγεία με το ιδιόμορφο σχήμα και κηλιδώδη εμφάνιση, τα οποία είναι γνωστά ως αγγεία ρυθμού Βασιλικής.

## Σύγχρονος οικισμός
Η παλαιότερη μνεία του οικισμού γίνεται στην τουρκική απογραφή του 1671, όπου αναφέρεται ως Vasiliki με δύο χαράτσια, αλλά το χωριό θεωρείται ότι υπήρχε από την Ενετοκρατία. Στην αιγυπτιακή απογραφή του 1834, αναφέρεται ότι κατοικούσαν σε αυτό 25 οικογένειες. Το 1881 εντάχθηκε στο δήμο Καβουσίου και είχε 164 Χριστιανούς και 65 Τούρκους κατοίκους, ενώ στην απογραφή του 1900 είχε 248 κατοίκους. To 1920 ορίστηκε έδρα ομώνυμης κοινότητας, αλλά το 1925 εντάχθηκε στην κοινότητα Καβουσίου και το 1928 στην κοινότητα Παχειάς Άμμου. Το 1997 προσαρτήθηκε στον δήμο Ιεράπετρας.

### Πληθυσμιακή πορεία

## Παραπομπές



Κατηγορία:Χωριά της περιφερειακής ενότητας Λασιθίου
Κατηγορία:Μινωικοί αρχαιολογικοί τόποι
Μπασίρ Τζεμαγιέλ

Ο **Μπασίρ Τζεμαγιέλ** (αραβικά: بشير الجميّل, , 10 Νοεμβρίου 1947 - 14 Σεπτεμβρίου 1982) ήταν Λιβανέζος πολιτικός, διοικητής πολιτοφυλακής και εκλεγμένος πρόεδρος. Ήταν ανώτερο στέλεχος του κόμματος των Φαλαγγιτών και ανώτατος διοικητής της πολιτοφυλακής των Λιβανικών Δυνάμεων, κατά τη διάρκεια των πρώτων χρόνων του εμφυλίου πολέμου του Λιβάνου (1975-1990). Εξελέγη πρόεδρος στις 23 Αυγούστου του 1982, ενώ η χώρα σπαρασσόταν από τον εμφύλιο πόλεμο και βρισκόταν υπό την κατοχή του Ισραήλ και της Συρίας. Δολοφονήθηκε στις 14 Σεπτεμβρίου του 1982, μαζί με άλλους 26, όταν μια βόμβα εξερράγη στην έδρα των Φαλαγγιτών της Βηρυτού. Τη βόμβα είχε τοποθετήσει ο Χαμπίμπ Τανιούς Σαρτουνί. Το Ομοσπονδιακό Γραφείο Ερευνών (FBI) κατηγόρησε το Συριακό Κοινωνικό Εθνικιστικό Κόμμα (SSNP).

## Τα πρώτα χρόνια
Ο Μπασίρ γεννήθηκε στη γειτονιά Ασσραφιέ της Βηρυτού στις 10 Νοεμβρίου του 1947. Ήταν ο νεότερος από τα έξι αδέλφια. Η οικογένεια Τζεμαγιέλ προέρχεται από το χωριό Μπικφαγιά της Περιφέρειας Ματν του Λιβάνου και αποτελούσε μία από τις πλέον σημαίνουσες χριστιανικές οικογένειες της χώρας. Ο πατέρας του ήταν ο Πιερ Τζεμαγιέλ, ο οποίος ίδρυσε το κόμμα των Φαλαγγιτών το 1936 ως κίνημα νεολαίας. Ο Μπασίρ Τζεμαγιέλ παρακολούθησε το Κολέγιο Ιησουιτών Νοτρ Νταμ ντε Ζαμχούρ (Jesuit Collège Notre Dame de Jamhour) και το Ίδρυμα Μοντέρν ντυ Λιμπάν (Institution Moderne du Liban, IML) - Φανάρ. Ολοκλήρωσε τις πανεπιστημιακές σπουδές του στο Πανεπιστήμιο του Σεν-Ζοζέφ (Université Saint-Joseph - USJ) στη Βηρυτό. Μετά τη διδασκαλία του για τρία χρόνια στο Ινστιτούτο Μοντέρν ντυ Λιμπάν, αποφοίτησε το 1971 με πτυχίο νομικής και άλλο ένα στις πολιτικές επιστήμες το 1973. Το 1971 ο Τζεμαγιέλ σπούδασε στο Κέντρο για το Αμερικανικό και Διεθνές Δίκαιο (The Center for American and International Law) κοντά στο Ντάλας του Τέξας στις Ηνωμένες Πολιτείες. Το 1972 εντάχθηκε στο δικηγορικό σύλλογο και άνοιξε ένα γραφείο στην οδό Hamra, στη Δυτική Βηρυτό.

## Παραπομπές



Κατηγορία:Πρόεδροι του Λιβάνου
Κατηγορία:Δολοφονημένοι πολιτικοί
Ταμπόρα (αποσαφήνιση)

Η ονομασία **Ταμπόρα** (προφέρεται ή Τα-μπό-ρα ή άλλως Ταμ-πό-ρα), μπορεί να αφορά:

* την Ταμπόρα (πόλη) *(Tabora)*, πρωτεύουσα στην Περιφέρεια Ταμπόρα της Τανζανίας.
* την Περιφέρεια Ταμπόρα *(Tabora Region)*, μια από τις 30 διοικητικές περιφέρειες της Τανζανίας.
* την Αστική Περιοχή Ταμπόρα *(Tabora Urban District)*, μία από τις επτά περιοχές στην Περιφέρεια Ταμπόρα της Τανζανίας.
* το Ταμπόρα (όρος) *(Mount Tambora* ή *Tamboro)* [προφέρεται Ταμ-πό-ρα ή Ταμ-πό-ρο], ενεργό στρωματοηφαίστειο και υψηλότερη κορυφή του νησιού Σουμπάουα της Ινδονησίας.
* την Ταμπόρα *(Tabora)*, ένα αστεροειδή που περιφέρεται στο εξωτερικό μέρος της Κύριας Ζώνης Αστεροειδών.
Elephant (άλμπουμ)

Το "**Elephant**" είναι το τέταρτο άλμπουμ των The White Stripes. Κυκλοφόρησε την 1 Απριλίου του 2003 από την V2 Records. Πήρε διθυραμβικές κριτικές και έκανε καλές πωλήσεις. Στη συνέχεια κέρδισε μια υποψηφιότητα για άλμπουμ της χρονιάς και κέρδισε το βραβείο του καλύτερου εναλλακτικού άλμπουμ στα Γκράμι του 2004. Έφτασε στο #6 του Billboard και στο #1 των UK Album Charts.

Πολλοί έχουν θεωρήσει το άλμπουμ ως την καλύτερη δουλειά της μπάντας. Συμπεριλαμβάνεται στα καλύτερα άλμπουμ της δεκαετίας του 2000. Το Rolling Stone το έβαλε στο #390 στη λίστα με τα 500 καλύτερα άλμπουμ όλων των εποχών και στο #5 στη λίστα με τα καλύτερα της δεκαετίας. Αιτία για την μεγάλη επιτυχία του άλμπουμ θεωρείται ως επί το πλείστον το single "Seven Nation Army".

## Κομμάτια
Όλα τα τραγούδια γράφτηκαν από τον Jack White εκτός από τα σημειωμένα

## Συντελεστές
* Jack White – φωνή, κιθάρα, μπάσο, πλήκτρα, παραγωγή, μίξινγκ
* Meg White – ντραμς, φωνητικά, φωνή και όργανο στο "In the Cold, Cold Night", φωνή στο "Well It's True That We Love One Another"
* Mort Crim – ομιλία στο on "Little Acorns"
* Holly Golightly – φωνή στο "Well It's True That We Love One Another"
* Liam Watson – μηχανικός, μίξινγκ
* Noel Summerville – mastering
* "The Third Man" – σχέδιο
* Patrick Pantano – φωτογραφία
* Bruce Brand – layout

## Βραβεία
### Brit Awards
* The White Stripes - Best International Group
* Elephant - Best International Album - υποψηφιότητα

### Grammy Awards
* Elephant - Best Alternative Music Album
* Elephant - Album of the Year - υποψηφιότητα
* "Seven Nation Army" - Best Rock Performance by a Duo or Group with Vocal - υποψηφιότητα
* "Seven Nation Army" - Best Rock Song

### Meteor Music Awards
* Elephant - Best International Album

### MTV Europe Music Awards
* The White Stripes - Best Rock
* The White Stripes - Best Group - υποψηφιότητα
* Elephant - Best Album - υποψηφιότητα
* "Seven Nation Army" - Best Video - υποψηφιότητα
* "Hardest Button To Button" - Best Video - υποψηφιότητα

### MTV Video Music Awards
* "Seven Nation Army" - Best Editing in a Video
* "Seven Nation Army" - Best Group Video - υποψηφιότητα
* "Seven Nation Army" - Best Rock Video - υποψηφιότητα
* "Seven Nation Army" - Best Special Effects in a Video - υποψηφιότητα
* "The Hardest Button to Button" - Best Direction in a Video - υποψηφιότητα
* "The Hardest Button to Button" - Breakthrough Video - υποψηφιότητα
* "The Hardest Button to Button" - Best Special Effects in a Video - υποψηφιότητα
* "The Hardest Button to Button" - Best Editing in a Video - υποψηφιότητα

### NME Awards
* "Seven Nation Army" - Best Single
* The White Stripes - Best International Band - υποψηφιότητα
* Elephant - Best Album - υποψηφιότητα
* "The Hardest Button to Button" - Best Video - υποψηφιότητα

## Θέσεις στα τσάρτς

;Άλμπουμ

;Πιστοποιήσεις

;Singles

## Παραπομπές


Κατηγορία:Άλμπουμ του 2003
Κατηγορία:Δισκογραφία των The White Stripes
Μένουθις

μικρογραφία|Χάρτης της αρχαίας ακτογραμής όπου σήμερα ο κόλπος του Αμπουκίρ
Η **Μένουθις** ήταν αρχαία ελληνιστική κώμη της αρχαίας Αιγύπτου κοντά στην Αλεξάνδρεια την Ηράκλειον και την Κάνωπος, στο Δέλτα του Νείλου. Βρισκόταν στον σημερινό Κόλπο του Αμπουκίρ και βυθισμένη σήμερα σε αυτόν. Η πόλη ανήκε στον 3ο νομό της  Κάτω Αιγύπτου γνωστή και σαν Γυναικοπολίτη νομό.

Το όνομα της πόλης σύμφωνα με τον Περικλή της Αιγύπτου το οφείλει είτε από την γυναίκα του Κάνωπου τον πλοηγό του στόλου του Μενέλαου, είτε από το Αιγυπτιακό "Μανούτι" όπου αποκαλούσαν οι Αιγύπτιοι την πόλη και σήμαινε ιερός τόπος.

Η Μένουθις καταστράφηκε περίπου τον 8ο αιώνα από δύο τουλάχιστον καταστροφές, πιθανότατα σεισμούς, σύμφωνα με έρευνες. Οι έρευνες έχουν δείξει ότι η πόλη καταστράφηκε από σεισμό και ανοικοδομήθηκε μέχρι τον 8ο αιώνα που καταστράφηκε οριστικά. Οι ίδιες έρευνες δείχνουν ότι η πόλη ήταν χτισμένη σε βαλτώδες έδαφος και συχνά πλημμύριζε από τον Νείλο το οποίο μπορεί να είναι υπεύθυνο για τη βύθιση της. Η θέση της πόλης έχει ανευρεθεί στον κόλπο του Αμπουκίρ και ερευνάται σήμερα. 

Στη Μένουθις υπήρχε ναός και μαντείο της Ίσιδας όπου λατρευόταν η θεά και ήταν σημαντικό θρησκευτικό κέντρο της εποχής. Ερείπια του ναού έχουν σήμερα βρεθεί.

## Παραπομπές


Κατηγορία:Πόλεις της Αρχαίας Αιγύπτου
Microsoft Minesweeper

Το ***Microsoft Minesweeper*** είναι ένα από τα πιο γνωστά παιχνίδια των Windows.

## Ιστορικό
[right|thumb|Ο Ναρκαλιευτής στα [Windows XP|260px]]
Δημιουργήθηκε το 1990 από τον Curt Johnson και δημοσιεύθηκε το ίδιο έτος από τον Robert Donner ως ένα απο τα παιχνίδια στο *[[Microsoft Entertainment Pack|Windows Entertainment Pack 1]]*. Το 1992 ξεκίνησε στα Windows 3.1 αντικαθιστώντας το *Reversi*, που ήταν ήδη διαθέσιμο από τα Windows 1.0. Μέχρι τα Windows 8, το παιχνίδι ήταν διαθέσιμο σε όλες τις εκδόσεις των Windows. Η έκδοση του Windows Vista σχεδιάστηκε από την **Oberon Games**. Από τα Windows 8 και μετά, ο Ναρκαλιευτής δεν είναι εγκατεστημένος, αλλά είναι διαθέσιμος μέσω του Windows Store. 

## Βασικά
Αν ο παίκτης αγγίξει μια νάρκη, χάνει το παιχνίδι. Ο παίκτης μπορεί να βάλει μια σημαία (δεξί κλικ) για να διαπιστώσει αν εκεί υπάρχει μια νάρκη. Μπορεί επίσης να βάλει ένα ερωτηματικό (δεξί κλικ δυο φορές) αν δεν ξέρει τι είναι εκεί. Μέχρι τα Windows Vista, σε κάθε νέο παιχνίδι οι νάρκες ήταν τοποθετημένες σε τυχαίες θέσεις, καθώς μετά, όταν ο παίκτης έχανε, το παιχνίδι έδειχνε αν θα μπορούσε να παίξει πάλι με τις ίδιες θέσεις ή όχι. Οι αριθμοί σε ένα τετράγωνο συμβολίζουν τον αριθμό των ναρκών που υπάρχουν δίπλα από αυτό.

### Είδη
*Αρχάριος: Το πεδίο έχει μέγεθος 8 x 8 ή 9 x 9 και οι νάρκες είναι 10.
*Ενδιάμεσος: Το πεδίο έχει μέγεθος 16 x 16 και οι νάρκες είναι 40.
*Έμπειρος: Το πεδίο έχει μέγεθος 30 x 16 και οι νάρκες είναι 99.
*Προσαρμοσμένο: Το πεδίο μπορεί να έχει μέγεθος από 8 x 8 μέχρι 30 x 24 ενώ οι νάρκες μπορεί να είναι από 10 έως 668.

## Δείτε επίσης
* Ναρκαλιευτής (παιχνίδι)

## Παραπομπές


Κατηγορία:Παιχνίδια της Microsoft
Family Style

Το **Family Style** είναι στούντιο άλμπουμ του αμερικάνικού blues rock συγκροτήματος The Vaughan Brothers, του Στίβι Ρέι Βον μαζί με τον αδελφό του, Τζίμι, το οποίο κυκλοφόρησε στις 25 Σεπτεμβρίου του 1990 μέσω της δισκογραφικής εταιρείας "Epic Records". 

Ο δίσκος ηχογραφήθηκε μετά την αποχώρηση του Τζίμι Βον από τους Fabulous Thunderbirds, αλλά η κυκλοφορία του πραγματοποιήθηκε μετά τον θάνατο του Στίβι Ρέι Βον σε ατύχημα ελικοπτέρου.

Ο δίσκος σκαρφάλωσε στην έβδομη θέση των τσαρτ του Billboard και την έκτη θέση στα RPM Charts του Καναδά, για να βραβευθεί ως πλατινένιος και στις δύο χώρες.

## Λίστα Τραγουδιών
1. **Hard to Be** *(S. R. Vaughan, Bramhall)* - 4:43
2. **White Boots** *(Swan, Leslie, Hutchenson)* - 3:50
3. **D/FW** *(J. Vaughan)* - 2:52
4. **Good Texan** *(J. Vaughan, Rodgers)* - 4:22
5. **Hillbillies from Outerspace** *(J. Vaughan, S. R. Vaughan)* - 3:42
6. **Long Way from Home** *(S. R. Vaughan, D. Bramhall)* - 3:15
7. **Tick Tock** *(J. Vaughan, Rodgers, J. L. Williams)* - 4:57
8. **Telephone Song** *(S. R. Vaughan, Bramhall)* - 3:28
9. **Baboom/Mama Said** *(J. Vaughan, S. R. Vaughan, D. Freeman)* - 4:29
10. **Brothers** *(J. Vaughan, S. R. Vaughan)* - 5:05

## Θέσεις τσαρτ
***Family Style*** *(άλμπουμ)*

***Επίσημη κυκλοφορία: [[25 Σεπτεμβρίου]] [[1990]]***

## Βραβεία
***Family Style*** *(άλμπουμ)*
Ηνωμένες Πολιτείες (*RIAA Certification*): Πλατινένιος 
Καναδάς (*CRIA Certification*): Πλατινένιος 

## Μέλη των The Vaughan Brothers
Οι μουσικοί οι οποίοι ηχογράφησαν το "*Family Style*" ήταν οι εξής:
* **[[Στίβι Ρέι Βον]]** - κιθάρα, φωνητικά
* **[[Τζίμι Βον]]** - κιθάρα, φωνητικά, πλήκτρα
* **Αλ Μπέρι** - μπάσο
* **Πρέστον Χάμπαρντ** - μπάσο
* **Λάρι Έιμπερμαν** - τύμπανα
* **Ντόιλ Μπράμχολ** - τύμπανα
* **Νάιλ Ρότζερς** - κιθάρα
* **Ρίτσαρντ Χίλτον** - πλήκτρα
* **Τάγουαθα Άγκι** - φωνητικά
* **Τζορτζ Σιμς** - φωνητικά
* **Μπρέντα Γουάιτ-Κινγκ** - φωνητικά
* **Κέρτις Κινγκ Τζούνιορ** - φωνητικά

## Παραπομπές


## Πηγές
* Family Style - The Vaughan Brothers | Songs, Reviews, Credits, Awards | AllMusic
* The Vaughan Brothers - Family Style (album review) | Sputnikmusic
* The Vaughan Brothers - Family Style (Vinyl, LP)

Κατηγορία:Δισκογραφία του Stevie Ray Vaughan
Κατηγορία:Άλμπουμ του 1990
Καμάλ Τζουμπλάτ

Ο **Καμάλ Φουάντ Τζουμπλάτ** (αραβικά: كمال جنبلاط, *Kamāl Ǧunbalāṭ*, 6 Δεκεμβρίου 1917 - 16 Μαρτίου 1977) ήταν σημαντικός πολιτικός του Λιβάνου. Ήταν ο κύριος ηγέτης των αντικυβερνητικών δυνάμεων που αντιτίθονταν στην κυβέρνηση Άσαντ στον εμφύλιο πόλεμο του Λιβάνου και μεγάλος σύμμαχος της Οργάνωσης για την Απελευθέρωση της Παλαιστίνης, μέχρι τη δολοφονία του το 1977. Είναι ο πατέρας του ηγέτη των Δρούζων του Λιβάνου, Ουαλίντ Τζουμπλάτ.

## Πρώτα χρόνια και εκπαίδευση
Ο Καμάλ Τζουμπλάτ γεννήθηκε στις 6 Δεκεμβρίου του 1917, στην Ντέιρ ελ Καμάρ. Γόνος της αριστοκρατικής οικογένειας των Δρούζων Τζουμπλάτ, που ήταν οι παραδοσιακοί ηγέτες της κοινότητας των Δρούζων του Λιβάνου. Ο πατέρας του, ο ισχυρός Δρούζος οπλαρχηγός Φουάντ Τζουμπλάτ, διευθυντής της Περιφέρειας Σουφ, δολοφονήθηκε στις 6 Αυγούστου του 1921. Ο Καμάλ ήταν μόλις τεσσάρων ετών, όταν ο πατέρας του σκοτώθηκε. Μετά το θάνατο του πατέρα του, η μητέρα του Ναζιρά έπαιξε σημαντικό πολιτικό ρόλο στην κοινότητα των Δρούζων για πάνω από το ένα τέταρτο του αιώνα.

Το 1926, ο Καμάλ Τζουμπλάτ εισήχθη στο Ινστιτούτο Πατέρων του Λαζάρου στην Αϊντουρά, όπου και ολοκλήρωσε τις στοιχειώδεις σπουδές του το 1928. Πήρε το δίπλωμα γυμνασίου, αφού μελέτησε γαλλικά, αραβικά, επιστήμη και λογοτεχνία, το 1936, και πτυχίο φιλοσοφίας το 1937.

Ο Τζουμπλάτ προχώρησε σε ανώτερες σπουδές στη Γαλλία, όπου παρακολούθησε τη Σχολή Καλών Τεχνών στο Πανεπιστήμιο της Σορβόννης και απέκτησε πτυχίο στην ψυχολογία και την πολιτική της εκπαίδευσης, όπως και ένα άλλο στην κοινωνιολογία. Επέστρεψε στο Λίβανο το 1939, μετά το ξέσπασμα του Β΄ Παγκοσμίου Πολέμου και συνέχισε τις σπουδές του στο Πανεπιστήμιο του Σεν-Ζοζέφ, όπου απέκτησε πτυχίο Νομικής το 1945.

## Παραπομπές


*
Κατηγορία:Εμφύλιος Πόλεμος του Λιβάνου
Δομές επανάληψης

Η προγραμματιστική δομή που περικλείει τον συνεχή έλεγχο μίας συνθήκης και μία ομάδα εντολών. Οι εντολές εκτελούνται ανάλογα με την δομή της επανάληψης. Υπάρχουν τριών ειδών επαναλήψεις.

* **'Επανάλαβε εφόσον**'. Σε αυτή την δομή επανάληψης ελέγχεται πρώτα η συνθήκη και εφόσον ισχύει (δίνει τιμή αληθή) εκτελείται η ομάδα εντολών.
* **'Επανάλαβε μέχρι**'. Σε αυτή την δομή επανάληψης εκτελείται η ομάδα εντολών , στην συνέχεια ελέγχεται αν ισχύει η συνθήκη και εφόσον ΔΕΝ ισχύει (δίνει τιμή ψευδής) εκτελείται ξανά η ομάδα εντολών.
* **'Για Ν φορές επανάλαβε**'. Σε αυτή την δομή επανάληψης εκτελείται η ομάδα εντολών Ν φορές όπου Ν είναι αριθμός θετικός ακέραιος.

## Ατέρμων βρόχος
Όταν η συνθήκη μιας επανάληψης είναι πάντα αληθής, δηλ. ο βρόχος δεν τερματίζει, τότε η
επανάληψη καλείται ατέρμων βρόχος. Ο βρόχος αυτός δεν τερματίζει ποτέ γιατί η αρχική τιμή της α είναι 4 και στην επανάληψη η τιμή της
μειώνεται κατά 1. Δηλ. η α θα πάρει τις τιμές 3, 2, 1, 0,.. οι οποίες είναι μικρότερες του 8. Έτσι η
συνθήκη της επανάληψης θα είναι πάντα αληθής και η επανάληψη θα εκτελεστεί άπειρες φορές.

## Ολίσθηση
Ο υπολογιστής αποθηκεύει τα δεδομένα με δυαδική μορφή, δηλαδή συνδυασμούς 0 και 1.
Παράδειγμα ενός δυαδικού αριθμού είναι ο 00000010, που αντιστοιχεί στον αριθμό 2 του δεκαδικού
συστήματος.
Αν ολισθήσουμε (μετακινήσουμε) τα ψηφία του αριθμού 00000010 κατά μια θέση προς τα αριστερά,
δηλαδή αν προσθέσουμε ένα 0 στο τέλος του αριθμού και αφαιρέσουμε το αρχικό 0, τότε προκύπτει
ο αριθμός 00000100 του δυαδικού συστήματος, ο οποίος αντιστοιχεί στον αριθμό 4 του δεκαδικού
συστήματος. Άρα η ολίσθηση προς τα αριστερά ισοδυναμεί με πολλαπλασιασμό επί δύο.
Αν ολισθήσουμε τα ψηφία κατά μία θέση δεξιά, δηλαδή αφαιρέσουμε το τελευταίο 0 και το
προσθέσουμε στην αρχή του αριθμού, προκύπτει ο αριθμός 00000001, που ισοδυναμεί με τον αριθμό
1 του δεκαδικού συστήματος. Συνεπώς, η ολίσθηση προς τα δεξιά ισοδυναμεί με την ακέραια.

## Πηγές


Κατηγορία:Προγραμματισμός
Κατηγορία:Αλγόριθμοι
Πρόγραμμα Βενέρα

Το **πρόγραμμα Βενέρα** (ρωσικά: *Венера*, αγγλικά: *Venera*) αποτελούνταν από σειρά μη επανδρωμένων διαστημοσυσκευών που αναπτύχθηκαν στην ΕΣΣΔ από το 1961 έως το 1984 με στόχο την μελέτη του πλανήτη Αφροδίτη, από όπου προήλθε και το όνομά του προγράμματος (Βενέρα στα ρωσικά σημαίνει Αφροδίτη). Συνολικά δέκα από τα σκάφη που εστάλησαν μπόρεσαν να αναμεταδώσουν δεδομένα από την επιφάνεια της Αφροδίτης και ακόμη δεκατρία μπόρεσαν να μεταδώσουν δεδομένα από την ατμόσφαιρα της.

Τα σκάφη Βενέρα συνέβαλαν στην καλύτερη κατανόηση της Αφροδίτης, όσον αφορά, μεταξύ άλλων, τις συνθήκες που επικρατούν στην επιφάνεια της, την ατμοσφαιρική της σύνθεση και την γεωμορφολογία της. Το πρόγραμμα πέτυχε και την πρώτη προσεδάφιση ανθρώπινης συσκευής σε άλλο πλανήτη.

## Σημαντικές επιτυχίες

Το πρόγραμμα των αποστολών αυτό χαρακτηρίζεται επιτυχημένο καθώς, εκτός των επιστημονικών μετρήσεων που πραγματοποίηθηκαν, πολλές απο αυτές αποτελούν ορόσημα της διαστημικής εξερεύνησης. Συγκεκριμένα :
*Το σκάφος Βενέρα 3 (Νοέμβριος 1966) ήταν η πρώτη ανθρώπινη συσκευή που  εισήλθε στην ατμόσφαιρα άλλου πλανήτη και συνετρίβη στην επιφανειά του.
*Το Βενέρα 7 (Δεκέμβριος 1970) πέτυχε την πρώτη "μαλακή" (ελεγχόμενη) προσεδάφιση σε άλλο πλανήτη.
*Το Βενέρα 9 (Ιούνιος 1975) μετέδωσε φωτογραφίες από την επιφάνεια του πλανήτη.
*ενώ το Βενέρα 15 (Ιούνιος 1983) εκτέλεσε υψηλής ανάλυσης χαρτογράφηση της Αφροδίτης με σάρωση από ραντάρ.

## Ειδικές δυσκολίες
Οι συνθήκες πίεσης και θερμοκρασίας του επικρατούν στην ατμόσφαιρα και την επιφάνεια  της Αφροδίτης είναι ακραίες (πίεση 90 ατμοσφαιρών και θερμοκρασία άνω των 400 βαθμών κελσίου), για αυτό και ο χρόνος επιβίωσης των διαστημοσυσκευών κυμάνθηκε από 23 λεπτά στις πρώτες αποστολές έως περίπου 2 ώρες στις τελευταίες.
Τα σκάφη που προσεδαφίστηκαν ήταν εξοπλισμένα με πανίσχυρα συστήματα ψύξης, προκειμένου να αντεπεξέλθουν στις συνθήκες αυτές.

## Κατάλογος αποστολών

## Δείτε επίσης
* Άστρον (διαστημικό τηλεσκόπιο) &ndash; διαστημικό τηλεσκόπιο που σχεδιαστικά βασιζόταν στο σκάφος-φορέα των διαστημοπλοίων Βενέρα
* Pioneer Venus
* Πρόγραμμα Βέγκα

## Παραπομπές


## Εξωτερικοί σύνδεσμοι

*  The Soviets and Venus του Larry Klaes, 1993
Σκοτεινός Τόπος

Ο **Σκοτεινός Τόπος** είναι μυθιστόρημα μυστηρίου από την Τζίλιαν Φλιν που κυκλοφόρησε το 2009. Ασχολείται με την αγροτική Αμερική, την έντονη φτώχεια και την υστερία με τις σατανικές αιρέσεις που έπληξαν τις Ηνωμένες Πολιτείες την δεκαετία του 1980. Ήταν υποψήφιο σε πολλές κατηγορίες και κέρδισε βραβείο ως το "Καλύτερο μυθιστόρημα μυστηρίου της Χρονιάς". Επισης ήταν στα New York Times Best Seller βιβλία για δύο εβδομάδες.

## Περίληψη
Η Λίμπι Ντέι, η αφηγήτρια του μυθιστορήματος και πρωταγωνίστρια, είναι η μόνη επιζών της σφαγής που έγινε στο Κίνακι, μια φανταστική αγροτική πόλη. 

Όταν βλέπει τις δολοφονίες των δύο αδελφών της και της μητέρα της -που φαίνεται ότι ήταν ένα τελετουργικό σατανικής λατρείας- δραπετεύει μέσα από ένα παράθυρο και καταθέτει στο δικαστήριο εναντίον του έφηβου αδελφού της.

Είκοσι πέντε χρόνια μετά, έχει ανάγκη από χρήματα και έτσι συναντιέται με μια ομάδα ερασιτεχνών ερευνητών που πιστεύουν ότι ο αδελφός της είναι αθώος. Τις προσφέρουν χρήματα για να ξεκινήσει μια έρευνα για την τότε τραγική βραδιά, να εντοπίσει άλλους μάρτυρες και πιθανούς υπόπτους.

## Ταινία
Στις 7 Φεβρουαρίου 2013 ανακοινώθηκε ότι ξεκίνησαν τα γυρίσματα της ταινίας με πρωταγωνίστρια την Σαρλίζ Θερόν και σκηνοθέτη τον Gilles Paquet-Brenner. 
Κυκλοφόρησε το 2015.

## Παραπομπές


Κατηγορία:Αμερικανικά μυθιστορήματα
Κατηγορία:Μυθιστορήματα μυστηρίου
Σοφοκλής Τζανετής

Ο **Σοφοκλής Τζανετής** (1908 – 10 Ιανουαρίου 2001) ήταν Έλληνας στρατιωτικός και υπουργός στην υπηρεσιακή κυβέρνηση του Παρασκευόπουλου το 1966.

Ήταν διοικητής του 2ου Τάγματος του Ελ Αλαμέιν στην Ταξιαρχία του Ρίμινι κατά τον Β' Παγκόσμιο Πόλεμο.

Διετέλεσε διοικητής της Ανωτάτης Σχολής Πολέμου από το 1958 ως το 1959 με το βαθμό του υποστράτηγου.

Από τις 7 Ιανουαρίου 1963 ως τις 9 Δεκεμβρίου 1963 ήταν Γενικός Επιθεωρητής Στρατού (ΓΕΠΣ).

Μετά την αποστράτευσή του, από τις 22 Δεκεμβρίου 1966 ως τις 3 Απριλίου 1967 χρημάτισε υπουργός Δημοσίας Τάξεως στην υπηρεσιακή κυβέρνηση Παρασκευόπουλου. Διετέλεσε επίσης Γενικός Διευθυντής της ΓΔΕΑ ήδη από το 1965 έως τη δικτατορία. 

Κατά τη διάρκεια της Δικτατορίας των Συνταγματαρχών, υπήρξε ένας εκ των ιδρυτών και επικεφαλής της αντιστασιακής οργάνωσης στρατιωτικών "Ελεύθεροι Έλληνες", γεγονός για το οποίο φυλακίστηκε. Τον Φεβρουάριο του 1973 τάχθηκε υπέρ των φοιτητών που διαμαρτύρονταν για τη διακοπή της αναβολής τους, κατά τη "δίκη των 11".

Κατά τη διεξαγωγή του δημοψηφίσματος του 1974 υπήρξε ένας από τους εκπροσώπους της φιλοβασιλικής παράταξης.

Πέθανε σε ηλικία 93 ετών, το 2001.
## Παραπομπές


Κατηγορία:Έλληνες αξιωματικοί του πεζικού
Κατηγορία:Έλληνες υπουργοί Δημοσίας Τάξεως
Κατηγορία:Έλληνες βασιλόφρονες
Μαρσέλ Γκουμπς

Ο **Μαρσέλ Γκουμπς** (Marcel Faustiano Augustin Gumbs, 26 Φεβρουαρίου 1953) είναι πολιτικός από τον Άγιο Μαρτίνο και  Πρωθυπουργός του Αγίου Μαρτίνου από τις 19 Δεκεμβρίου 2014 ως τον Νοέμβριο του 2015. Ανέλαβε πρωθυπουργός έπειτα από τη συμφωνία για σχηματισμό κυβέρνησης συνασπισμού ανάμεσα στο Ενωμένο Κόμμα του Λαού και στους ανεξάρτητους βουλευτές Κορνέλιους ντε Γουίβερ και Λεόνα Μαρτίν-Ρομέο. Προτού γίνει πρωθυπουργός υπηρέτησε ως μέλος της Συμβουλευτικής Συνέλευσης του Αγίου Μαρτίνου (Sint Maarten Council of Advise).

Ορκίστηκε πρωθυπουργός στις 19 Δεκεμβρίου 2014.

## Πρώτα χρόνια
Γεννήθηκε στο Κουρασάο. Παρακολούθησε μαθήματα στο σχολείο πρωτοβάθμιας του Αγίου Ιωσήφ στον Άγιο Μαρτίνο.

## Πολιτική σταδιοδρομία
Η πολιτική του σταδιοδρομία ξεκίνησε το 1983, όταν έγινε παρατηρητής στο κοινοβούλιο των Ολλανδικών Αντιλλών για το Δημοκρατικό Κόμμα (DP). Την ίδια χρονιά κατήλθε ως υποψήφιος στις γενικές εκλογές του 1983 αλλά απέτυχε να εκλεγεί μέλος του Νησιωτικού Συμβουλίου. Στις βουλευτικές εκλογές του 1985 ο Γκουμπς έλαβε 218 ψήφους και εξελέγη βουλευτής για πρώτη φορά. Το 1990 ορκίστηκε για δεύτερη φορά βουλευτής μετά την άρνηση του ηγέτη του DP  Κλοντ Γουατέι να αποδεχθεί την κοινοβουλευτική του έδρα. Ο Γκουμπς κατέλαβε την έδρα ως ο υποψήφιος που είχε συγκεντρώσει τις περισσότερες ψήφους μετά τον Γουατέι. Στις βουλευτικές εκλογές του 1994 ο Γκουμπς έγινε ηγέτης του DP και κέρδισε την τρίτη κοινοβουλευτική του θητεία με ρεκόρ ψήφων (919 ψήφοι) για την πολιτική του σταδιοδρομία. Στις επόμενες εκλογές, το 1998, συγκέντρωσε 416 ψήφους και ανέλαβε υφυπουργός στην κυβέρνηση της Σουζάνε Καμέλια-Ρέμερ (Susanne Camelia-Römer).

## Παραπομπές


Κατηγορία:Πρωθυπουργοί του Αγίου Μαρτίνου Ολλανδίας
Βέρντερ Βρέμης Β

Η **Βέρντερ Βρέμης Β** είναι η δεύτερη ομάδα της Βέρντερ Βρέμης. Έδρα της ομάδας είναι το Βεζερστάντιον χωρητικότητας 4000 θεατών. Συμμετέχει στην Regionalliga Nord. Έχει 4 συμμετοχές στην 3η Λίγκα. Έχει προκριθεί 19 φορές στον πρώτο γύρο του Κυπέλλου Γερμανίας.

## Παραπομπές


## Εξωτερικοί σύνδεσμοι
* Επίσημη ιστοσελίδα 
* SV Werder Bremen II at Weltfussball.de 
 

Κατηγορία:Βέρντερ Βρέμης
Κατηγορία:Ποδοσφαιρικές ομάδες Γερμανίας
Σβαρτς-Βάις Έσσεν

Η ** Σβαρτς-Βάις Έσσεν** είναι γερμανική ποδοσφαιρική ομάδα από την πόλη Έσσεν. Ιδρύθηκε στις 11 Απριλίου 1881. Έδρα της ομάδας είναι το Uhlenkrugstadion χωρητικότητας 9950 θεατών. Συμμετέχει στην Oberliga Niederrhein. Το 1959 κατέκτησε το Κύπελλο Γερμανίας.

## Τίτλοι
* Κύπελλο Γερμανίας: 1959

## Εξωτερικοί σύνδεσμοι
* Επίσημη ιστοσελίδα 
* Abseits Guide to German Football 

Κατηγορία:Ιδρύσεις ποδοσφαιρικών ομάδων το 1881
ΣΚ Φορτούνα Κολωνίας

Η **ΣΚ Φορτούνα Κολωνίας** είναι μια ποδοσφαιρική ομάδα από τη Κολωνία, Γερμανία. Ιδρύθηκε το 1948. Έδρα της ομάδας είναι το Südstadion χωρητικότητας 12000 θεατών. Συμμετέχει στη 3η Λίγκα. Το 1983 ήταν φιναλίστ του Κυπέλλου Γερμανίας.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα 
* Website of the football team 
* Abseits Guide to German Soccer 

Κατηγορία:Ιδρύσεις ποδοσφαιρικών ομάδων το 1948
ΣπΦγγ Ουντερχάχινγκ

Ο **ΣπΦγγ Ουντερχάχινγκ** είναι ένας γερμανικός αθλητικός σύλλογος. Ιδρύθηκε την 1η Ιανουαρίου 1925. Είναι περισσότερο γνωστός για την ποδοσφαιρική του ομάδα, η οποία συμμετείχε στην Μπούντεσλιγκα για 2 περιόδους, από το 1999 έως το 2001. Η ομάδα τώρα συμμετέχει στην 3η Λίγκα. Έδρα της ομάδας είναι το Sportpark Unterhaching, χωρητικότητας 15.053 θεατών.

## Παραπομπές


## Εξωτερικοί σύνδεσμοι
*Επίσημη ιστοσελίδα
*The Abseits Guide to German Soccer
*SpVgg Unterhaching profile at Weltfussball.de

Κατηγορία:Ιδρύσεις ποδοσφαιρικών ομάδων το 1925
ΣΚ Πρόισσεν Μύνστερ

Η **Πρόισεν Μύνστερ** είναι γερμανικός αθλητικός σύλλογος από το  Μύνστερ, Βόρεια Ρηνανία-Βεστφαλία. Ιδρύθηκε στις 30 Απριλίου 1906. Διατηρεί τμήματα ποδοσφαίρου, αντισφαίρισης, στίβου, χειροσφαίρισης και Faustball (φίστμπολ). Η ποδοσφαιρική ομάδα του συλλόγου είναι η περισσότερο γνωστή. Συμμετέχει στην 3η Λίγκα. Έδρα της ποδοσφαιρικής ομάδας είναι το Preußen-Stadion, χωρητικότητας 15050 θεατών.

## Εξωτερικοί σύνδεσμοι
*Επίσημη ιστοσελίδα
*The Abseits Guide to German Soccer 
*Blog and Database about Preußen Münster 
*Supporters Forum

Κατηγορία:Ιδρύσεις ποδοσφαιρικών ομάδων το 1906
ΣΦ Άιντραχτ Τριρ 05

Η **ΣΦ Άιντραχτ Τριρ 05** είναι γερμανική ποδοσφαιρική ομάδα από το Τριρ. Ιδρύθηκε στις 11 Μαρτίου 1948. Έδρα της ομάδας είναι το Moselstadion, χωρητικότητας 10256 θεατών. Από την περίοδο 2002-03 έως την περίοδο 2004-05 συμμετείχε στη 2η Μπούντεσλιγκα.

## Εξωτερικοί σύνδεσμοι
* Επίσημη ιστοσελίδα 
* Abseits Guide to German Soccer 
* Eintracht Trier at Weltfussball.de
* Das deutsche Fußball-Archiv historical German domestic league tables 

Κατηγορία:Ιδρύσεις ποδοσφαιρικών ομάδων το 1905